**Opis študijného programu – osnova[[1]](#footnote-1)**

|  |  |
| --- | --- |
| **Názov vysokej školy** | Ekonomická univerzita v Bratislave |
| **Sídlo vysokej školy** | Bratislava, Dolnozemská cesta 1 |
| **Identifikačné číslo vysokej školy** | 00399957 |
| **Názov fakulty** | Národohospodárska fakulta |
| **Sídlo fakulty** |  |
| **Orgán vysokej školy na schvaľovanie študijného programu** | Rada pre vnútorné hodnotenie kvality na EU v Bratislave |
| **Dátum schválenia študijného programu alebo úpravy študijného programu** | 29.3.2021 |
| **Dátum ostatnej zmeny opisu študijného programu (**ak zmena nie je úpravou študijného programu podľa § 30 zákona č. 269/2018 Z. z.) | x |
| **Odkaz na výsledky ostatného periodického hodnotenia študijného programu vysokou školou** | x |
| **Odkaz na hodnotiacu správu k žiadosti o akreditáciu študijného programu podľa § 30 zákona č. 269/2018 Z. z. (**uvádzasa len vtedy, ak bola udelená akreditácia študijného programu podľa § 30 zákona č. 269/2018 Z. z) | x |
|  |
| **1. Základné údaje o študijnom programe** |
| **Názov študijného programu a číslo podľa registra študijných programov**  | Financie a dane |
| **Stupeň vysokoškolského štúdia a ISCED-F kód stupňa vzdelávania[[2]](#footnote-2)** | 1. stupeň – 767
 |
| **Miesto uskutočňovania študijného programu** |  |
| **Názov a číslo študijného odboru, v ktorom sa absolvovaním študijného programu získa vysokoškolské vzdelanie, alebo kombinácia dvoch študijných odborov, v ktorých sa absolvovaním študijného programu získa vysokoškolské vzdelanie, ISCED-F kódy odboru/ odborov** | 0311 Ekonómia |
| **Typ študijného programu** |  |
| **Udeľovaný akademický titul** | Inžinier („Ing.“) |
| **Forma štúdia** |  |
| **Pri spoločných študijných programoch spolupracujúce vysoké školy a vymedzenie, ktoré študijné povinnosti plní študent na ktorej vysokej škole** (§ 54a zákona o vysokých školách) | x |
| **Jazyk alebo jazyky, v ktorých sa študijný program uskutočňuje[[3]](#footnote-3)** | slovenský jazyk                                          |
| **Štandardná dĺžka štúdia vyjadrená v akademických rokoch** | 1. stupeň – 2 roky
 |
| **Kapacita študijného programu** (plánovaný počet študentov)**Skutočný počet uchádzačov o štúdium****Počet študentov** | 80xx |
|  |
| **2. Profil absolventa a ciele vzdelávania[[4]](#footnote-4)** |
| **Profil absolventa** | Absolventi študijného programu Financie a dane (ďalej len FaD) na druhom stupni získajú hlbšie teoretické a praktické poznatky najmä z oblasti riadenia finančných rizík, podnikateľských financií, verejných behaviorálnych financií, experimentálnej ekonómie, analýz a prognóz vo financiách a obdobne tiež z mikroekonómie a makroekonómie. Absolventa profilujú znalosti z teórie financií, bankovníctva a daňovníctva. Majú možnosť doprofilovať sa v troch špecializáciách: Financie, Dane, Medzinárodné financie. Absolvent má pokročilejšie znalosti z problematiky financií, daní a medzinárodných financií, ovláda metódy kvantifikácie, modelovej simulácie a verifikácie umožňujúce tvorivo posudzovať základné hospodárske a finančné súvislosti v uvedených oblastiach. Má tiež prehľad o aktuálnych finančných, makroekonomických, svetových, európskych, hospodárskych a politických súvislostiach. Po absolvovaní programu budú absolventi schopní samostatne nachádzať riešenia zložitejších problémov a súvislostí v oblasti financií a daní, pričom ich profil dopĺňa schopnosť samostatného kritického myslenia, navrhovanie rozhodnutí ako aj schopnosť tímovej práce. V rámci predmetov v troch blokoch špecializácií sa môžu študenti hlbšie vyprofilovať ako špecialisti na Financie, Dane alebo Medzinárodné financie. Takisto majú možnosť získať doplňujúcu špecializáciu v rámci dvojitého diplomu s Univerzitou Pávia, resp. spoločného diplomu MSc. International Finance s Notingham Trent University. Nevyhnutnosť takejto skupiny vertikálne nadväzujúcich špecializácií na program 1. stupňa Financie, bankovníctvo a poisťovníctvo vyvoláva progres v oblasti finančnej teórie, proces globalizácie svetovej ekonomiky, svetových finančných trhov, intenzita integračných procesov, ako aj dopyt po štúdiu týchto programov v SR a zahraničí. Bez osvojenia si základov teórie, poznania procesov, ktoré prebiehajú v rámci domácej a svetovej ekonomiky, ako aj bez zvládnutia moderných analyticko-prognostických metód nie je totiž možné obsadiť náročnejšie profesie, ktoré súvisia s problematikou moderných financií.Štúdium študijného programu aj v anglickom jazyku znamená možnosť ponúkať tento program aj pre uchádzačov o štúdium zo zahraničia. Zároveň je to ponuka aj pre tých študentov, ktorí budú mať záujem v rámci štúdia na II. stupni absolvovať časť štúdia na univerzite Pávia (dvojitý diplom) resp. na Nottingham Trent University (spoločný diplom MSc.). Štúdium v anglickom jazyku vytvára tiež pre absolventov ďalšie možnosti uplatnenia sa v zahraničí resp. v medzinárodných spoločnostiach, ktoré pôsobia v SR. |
| **Ciele vzdelávania**(schopnosti študenta v čase ukončenia študijného programu a hlavné výstupy vzdelávania) |  Vzdelávacími cieľmi programu sú: 1. Schopnosť **osvojenia** si najnovších teoretických vedomostí, ktoré sú potrebné pre vedeckú prácu v oblasti financií a daní. 2. Zvládnuť a **porozumieť** procesom v oblasti financií a daní rozvíjaním abstraktného myslenia a osvojením si moderných metodológií a tiež s využitím širokého národohospodárskeho rozhľadu a práce s dátami.3. Aplikovať praktické a empirické vedomosti vo väzbe s integráciou slovenskej ekonomiky do európskej a svetovej ekonomiky.4. **Integrovať** vyššie uvedené schopnosti do vlastných zistení, návrhov , rozhodnutí a odporúčaní a formulovať praktické návrhy konkrétnych finančných a daňových rozhodnutí a politík.Hlavné vzdelávacie výstupy programu. 1. Absolvent získa **vedomosti** z moderných ekonomických teórií, predovšetkým finančných, daňových, ovláda moderné postupy riadenia v rámci finančnej a daňovej politiky vlád, finančných a nefinančných subjektov. Bude schopný identifikovať mechanizmy pre kontinuálny vlastný profesionálny vývoj a učenie sa. Nachádza a prezentuje vlastné riešenia problémov v rámci teoretického výskumu. Aplikuje nadobudnuté poznatky pri praktickom riešení odborných otázok najmä pomocou metód finančnej ekonometrie, experimentálnej ekonómie, podnikateľských financií, ako aj behaviorálnych verejných financií. 2. Po skončení štúdia je absolvent **kompetentný** konať samostatne v profesionálnom živote, pracovať efektívne ako jedinec, ako člen skupiny odborného tímu alebo ako vedúci tímu. Má schopnosť pre cieľavedomé a zodpovedné riadenie a organizovanie svojho osobného, spoločenského a pracovného života. Je pripravený robiť správne rozhodnutia, voľby, opatrenia a navrhovať adekvátne rozhodovacie postupy. 3. Z hľadiska **zručností** absolvent študijného programu Financie a dane ovláda  moderné postupy riadenia v rámci finančnej a daňovej politiky vlád, finančných a nefinančných subjektov a dokáže riešiť súvislosti z oblasti financií a daní, ako aj udržiavať kontakt s  najnovším vývojom vo svojom odbore, a to najmä s prudkým rozvojom a využitím IKT, ako aj s prienikom digitalizácie a s použitím nových technológií vo financiách a daniach. ***Udržateľnosť programov***Udržateľnosť programov na všetkých troch nadväzujúcich stupňoch štúdia je daná ďalšími učiteľmi pracoviska Katedry financií, ktorí sú rezervou pre kontinuálnu výučbu profilových predmetov a ich rozvoj. Ide o nádejných učiteľov Katedry financií, ale aj ďalších katedier fakulty, ktorí prešli vedeckou výchovou u súčasných garantov/členov programovej rady v pozícii profesor alebo docent na Katedre financií Národohospodárskej fakulty EU v Bratislave. Títo učitelia s kvalifikáciou PhD. už dnes sú, resp. v krátkom čase budú schopní kvalitou svojej publikačnej činnosti a medzinárodnými skúsenosťami prevziať nástupníctvo za rast kvality programov v celej vetve stupňov štúdia: (i) Financie, bankovníctvo a poisťovníctvo, (ii) Financie a dane, (iii) Financie.***Previazanie profilu absolventa programu s cieľmi, výstupmi programu a povolaniami.*** Profil absolventa programu Financie a dane je previazaný s dopytom na trhu práce prostredníctvom ponuky 5 profilových predmetov,  ich obsahu, ako aj ďalších predmetov programu. Obsah, parciálne ciele a výstupy jednotlivých profilových predmetov reflektujú okrem odbornosti profilujúcich učiteľov a ďalších učiteľov programu aj ich široké skúsenosti z  externého pôsobenia. Najmä v pozíciách poradcov ministrov a štátnych tajomníkov (napr. MF SR, MH SR), v  medzinárodných a domácich vedeckých a poradenských tímoch (napr. Horizont 2020, APVV, OECD, Svetová banka), v manažmente alebo vrcholových orgánoch finančných inštitúcií (Tatra Banka, SlLSP, Eximbanka, Komora audítorov, SOPK, Európska ratingová agentúra). Z hľadiska väzby obsahu vzdelávania programu s budúcimi potrebami trhu práce má významnú úlohu pôsobenie nosných učiteľov v rovnomennom projekte ESF, kde spolupôsobia pri formovaní budúcich profilov, vedomostí, kompetencií a zručností potrených v budúcnosti pre absolventov tohto programu. Podrobnú schému, obsahovú a časovú nadväznosť jednotlivých profilujúcich predmetov, previazanie parciálnych cieľov a výstupov profilujúcich predmetov s cieľmi a výstupmi vzdelávania programu ako celku obsahuje Vnútorná hodnotiaca správa programu bod 2.7.  |
| **Povolania, na výkon ktorých je absolvent štúdia pripravený a potenciál študijného programu z pohľadu uplatnenia absolventov** | Odborní pracovníci v oblasti finančníctva daní ostatných finančných služieb.Odborní pracovníci v oblasti štatistiky, finančníctva a daní.Odborní pracovníci v oblasti mzdového účtovníctva a mzdovej agendy.Odborní pracovníci v daňovej oblasti* Správca daňovej agendy
* Odborný pracovník štátneho dozoru nad prevádzkovaním lotérií
* Metodik daňovej exekúcie
* Kontrolór daní
* Registrátor daní
* Odborný pracovník v ďalších daňových oblastiach

Daňoví poradcovia.Štátni úradníci.Predstavitelia obcí a vyšších územných samosprávnych celkov.Predstavitelia politických, odborových, záujmových a príbuzných organizácií.Manažéri administratívnych, podporných a obchodných činností (v oblasti účtovníctva, financovania, daní)Manažéri v oblasti firemnej politiky a strategického plánovaniaManažéri v oblasti výskumu a vývoja v oblasti financií a daníManažéri vo finančníctve a poisťovníctveManažér v oblasti daníŠpecialisti v oblasti účtovníctva, finančníctva, poisťovníctva a ostatných finančných služieb (Daňový špecialista, Špecialista v oblasti rozpočtu, Špecialista v oblasti mzdového účtovníctva, Kontrolór obce, samosprávneho kraja, Špecialista podnikový ekonóm, Špecialista v oblasti účtovníctva a finančnej kontroly inde neuvedený)Finanční a investiční poradcovia a agentiFinanční analytici a špecialisti v oblasti finančníctva, poisťovníctva a ostatných finančných služieb* Špecialista pre riadenie finančných rizík
* Špecialista pre vývoj produktov vo finančníctve
* Špecialista na finančné podvody
* Špecialista pre dohľad a špeciálne činnosti vo finančnom sektore
* Špecialista pre dodržanie súladu s predpismi v oblasti finančníctva
* Finančný analytik pre úverové portfólio
* Špecialisti v oblasti riadenia a správy
* Analytici v oblasti riadenia a organizácie práce
* Špecialisti v oblasti stratégie a rozvoja

Pre súčasnú dekádu milénia je nevyhnutná príprava odborníkov - profesionálov najmä v oblasti financií, daní, ale primerane tiež aj v oblastiach bankovníctva a poisťovníctva, ktorí podľa náročnosti pozícií a vo väzbe na stupeň štúdia budú schopní pracovať ako odborníci v štátnej správe na všetkých úrovniach národného hospodárstva, v inštitúciách finančného trhu, v centrálnej i obchodných bankách a poisťovniach. Konkrétnejšie v rámci medzinárodných organizácií ako je napr. Európska komisie a jej orgány, ďalej napr. na Ministerstve financií a jeho podriadených organizáciách ako sú Štátna pokladnica, Agentúra pre riadenie dlhu a likvidity, finančné riaditeľstvo, daňové a colné úrady. Obdobne tiež v samosprávnych orgánoch v podnikoch a spoločnostiach, v medzinárodných a domácich bankách, poisťovniach a v ďalších finančných inštitúciách. Študijný program Financie a dane pripravuje odborníkov aj pre ďalšiu vedeckú a pedagogickú prácu so zameraním na podnikové a verejné financie,  dane, segmenty finančných trhov a medzinárodné financie. |
| **Relevantné externé zainteresované strany[[5]](#footnote-5)** | Ministerstvo financií a organizácie riadené MF, Daňové úrady, Komora daňových poradcovPísomné vyjadrenie/stanovisko relevantných zainteresovaných strán je prílohou žiadosti. |
|  |
| **3. Uplatniteľnosť** |
| **Hodnotenie uplatniteľnosti absolventov študijného programu** | x |
| **Príklady úspešných absolventov študijného programu** | x |
| **Hodnotenie kvality študijného programu zamestnávateľmi (spätná väzba)** | x |
|  |
| **4. Štruktúra a obsah študijného programu[[6]](#footnote-6)** |
| **Pravidlá na utváranie študijných plánov v študijnom programe** | Študijný plán študijného programu bol vytvorený v súlade s pravidlami na utváranie študijných plánov ustanovených v Študijnom poriadku Ekonomickej univerzity v Bratislave (ďalej len „EU v Bratislave“) a v Zásadách tvorby odporúčaného študijného plánu. Na tvorbe študijného plánu spolupracovali zástupcovia študentov a zamestnávateľov a bola zohľadnená aj **medzinárodná kompatibilita a porovnateľnosť** so študijnými programami uznávaných zahraničných univerzít. Študijný plán určuje časovú a obsahovú postupnosť predmetov, priradené vzdelávacie činnosti (prednáška, cvičenie, seminár, konzultácie a pod.) a formy hodnotenia študijných výsledkov. Každý predmet je ukončený adekvátnou formou podľa charakteru predmetu. Konkrétne kritériá a formy hodnotenia študijných výsledkov sú zverejnené v informačných listoch jednotlivých predmetov.Študijný plán bol zostavený tak, aby pracovná záťaž študenta a počet hodín kontaktnej výučby umožňovali dosiahnutie výstupov vzdelávania študijného programu.[Študijný poriadok EU v Bratislave](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf) |
| **Odporúčaný študijný plán pre jednotlivé cesty v štúdiu[[7]](#footnote-7) [[8]](#footnote-8)** | Študijný plán je prílohou žiadosti o akreditáciu študijného programu.  |
| **Počet kreditov, ktorého dosiahnutie je podmienkou riadneho skončenia štúdia** | 1. stupeň - 120
 |
| **Ďalšie podmienky, ktoré musí študent splniť v priebehu štúdia študijného programu a na jeho riadne skončenie, vrátane podmienok štátnych skúšok, pravidiel pre opakovanie štúdia a pravidiel na predĺženie, prerušenie štúdia** | Na riadne skončenie štúdia musí študent úspešne:* absolvovať všetky predmety stanovené študijným plánom a získať predpísaný počet kreditov,
* obhájiť záverečnú prácu a
* vykonať štátnu skúšku predpísanú študijným programom.

Ďalšie podmienky a pravidlá štúdia ustanovuje Študijný poriadok EU v Bratislave. [Študijný poriadok EU v Bratislave](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf) |
| **Podmienky absolvovania jednotlivých častí študijného programu a postup študenta v študijnom programe** |  |
| **Počet kreditov za povinné predmety potrebných na riadne skončenie štúdia/ukončenie časti štúdia** | 75 (z toho 10 za ZP a obhajobu) |
| **Počet kreditov za povinne voliteľné predmety potrebných na riadne skončenie štúdia/ukončenie časti štúdia** | 38 |
| **Počet kreditov za výberové predmety potrebných na riadne skončenie štúdia/ukončenie časti štúdia** | 7 |
| **Počet kreditov za záverečnú prácu a obhajobu záverečnej práce potrebných na riadne skončenie štúdia** | 10 |
| **Počet kreditov za odbornú prax potrebných na riadne skončenie štúdia/ukončenie časti štúdia** | 0 |
| **Pravidlá pre overovanie výstupov vzdelávania a hodnotenie študentov a možnosti opravných postupov voči tomuto hodnoteniu** | Každý predmet študijného programu má jasne určené metódy a kritériá hodnotenia dosahovaných výsledkov vzdelávania v súlade s čl. 8 a 9 Študijného poriadku EU v Bratislave, a sú uvedené v informačnom liste predmetu. Metódy a kritériá hodnotenia spoľahlivo reprezentujú úroveň všetkých výstupov vzdelávania v predmete a súčasne zaručujú, že každý úspešný absolvent predmetu dosiahol všetky požadované výstupy vzdelávania. Povinnou súčasťou štúdia je aj záverečná práca. Jednotný postup pre spracovanie, kontrolu originality, registrovanie, uchovávanie a sprístupňovanie záverečných prác upravuje samostatná interná smernica EU v Bratislave. Podmienkou úspešného absolvovania študijného programu je aj vykonanie štátnej skúšky a obhajoby záverečnej práce pred komisiou pre štátne skúšky. Ďalšie informácie ohľadom štátnej skúšky sú ustanovené v čl. 14 Študijného poriadku EU v Bratislave. Študent má možnosť využiť prostriedky nápravy voči výsledkom hodnotenia v súlade s čl. 8 Študijným poriadkom EU v Bratislave.[Študijný poriadok EU v Bratislave](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf) |
| **Podmienky uznávania štúdia alebo časti štúdia** | Pravidlá uznávania štúdia alebo časti štúdia upravuje čl. 10 Študijného poriadku EU v Bratislava. [Študijný poriadok EU v Bratislave](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf) |
| **Zoznam tém záverečných prác** | Zoznam tém ZP je prílohou žiadosti o akreditáciu študijného programu.  |
| **Pravidlá pri zadávaní, spracovaní, oponovaní, obhajobe a hodnotení záverečných prác** | Povinnou súčasťou štúdia je aj záverečná práca, ktorou študent preukazuje, že je schopný systematicky a samostatne pracovať v príslušnej oblasti. Témy záverečných prác zodpovedajú obsahovému zameraniu študijného odboru a študijného programu, pre ktorý sa vypisujú, sú problémovo formulované a reflektujú potreby praxe. Vedúcimi záverečných prác sú pedagogickí zamestnanci Národohospodárskej fakulty EU v Bratislave (ďalej len „NHF EU v Bratislave“), ktorých odborná kvalifikácia je minimálne o jeden stupeň vyššia, než kvalifikácia dosahovaná ukončením študijného programu. Vedúci záverečnej práce dohodne so študentom postup pri jej spracúvaní, vedie študenta, pomáha mu odbornými radami pri spracúvaní témy práce. Náročnosť záverečnej práce zodpovedá profilu absolventa daného študijného programu a rozsahu vedomostí, ktoré štúdiom v tomto študijnom programe získal. Harmonogram procesu tvorby ponuky záverečných prác:* návrh vlastných tém záverečných prác študentmi,
* návrh tém záverečných prác členmi katedier NHF EU v Bratislave, rešpektujúc počty študentov v končiacich ročníkoch,
* schvaľovanie tém záverečných prác na príslušnom školiacom pracovisku – katedre,
* zadanie záverečných prác do systému AIS2 s uvedením konkrétneho názvu záverečnej práce, anotácie, študijného odboru a programu,
* zverejnenie ponuky záverečných prác,
* prihlasovanie študentov na tému záverečnej práce v AIS2,
* Spracovávanie záverečnej práce študenta v spolupráci s vedúcim záverečnej práce,
* odovzdávanie záverečných prác podľa pokynov školiaceho pracoviska.

Detailný postup procesu zadávania, spracovania, oponovania a obhajoby záverečnej práce upravuje Interná smernica č. 11/2019 o záverečných, rigoróznych a habilitačných prácach.[Interná smernica č. 11/2019](https://euba.sk/www_write/files/SK/studenti/zaverecne-prace/2020/interna_smernica_c.112019_o_zaverecnych_rigoroznych_a_habilitacnych_pracach.pdf)Podmienkou úspešného absolvovania študijného programu je aj vykonanie štátnej skúšky a obhajoby záverečnej práce pred komisiou pre štátne skúšky. Ďalšie informácie ohľadom štátnej skúšky sú ustanovené v čl. 14 Študijného poriadku EU v Bratislave.  |
| **Možnosti a postupy účasti na mobilitách študentov** | Študenti majú možnosť zúčastniť sa rôznorodých krátkodobých, ale aj dlhodobých zahraničných študijných pobytov. Medzi najobľúbenejšie formy mobilitných programov patria programy:* Erasmus+ štúdium v krajinách EÚ
* Erasmus+ stáž
* Erasmus+ štúdium v krajinách mimo EÚ
* Central Europe Connect (CEC)
* CEEPUS
* Národný štipendijný program

Všetky informácie o študijných pobytoch, ako aj návody ako postupovať v jednotlivých fázach študijného pobytu, sú zverejnené na:[Erasmus+](https://nhf.euba.sk/medzinarodne-vztahy/idem-na-erasmus-studijny-pobyt)[Mobilitné programy](https://euba.sk/medzinarodne-vztahy/odchadzajuci-studenti/mobilitne-programy)[Kritériá na Erasmus+ študentské mobility](https://nhf.euba.sk/www_write/files/medzinarodne-vztahy/Kriteria_erasmus.pdf) |
| **Pravidlá dodržiavania akademickej etiky a vyvodzovania dôsledkov** | Pravidlá dodržiavania akademickej etiky sú vymedzené v internej smernici č. 9/2014 Etický kódex vedeckovýskumnej činnosti vysokoškolského učiteľa a vedeckovýskumného pracovníka EU v Bratislave. V prípade porušenia výskumnej integrity (najmä v podobe plagiátorstva) študentmi, postupuje sa v zmysle Disciplinárneho poriadku pre študentov EU v Bratislave.[Etický kódex](https://euba.sk/univerzita/eticky-kodex)<https://euba.sk/univerzita/eticky-manazment#ocenenia> [Disciplinárny poriadok pre študentov EU v Bratislave](https://euba.sk/www_write/files/SK/docs/vnutorne-predpisy/2016/2016_disciplinarny_poriadok.pdf) |
| **Postupy aplikovateľné pre študentov so špecifickými potrebami** | Študentom so špecifickými potrebami ponúka EU v Bratislave primerané úpravy a podporné služby počas celého štúdia na EU v Bratislave. Komplexné Informácie pre uchádzačov o štúdium ako aj študentov so špecifickými potrebami sú zverejnené na webovom sídle EU v Bratislave. [Študent so špecifickými potrebami](https://euba.sk/student/studenti-so-specifickymi-potrebami/statut-studenta-so-specifickymi-potrebami)[Primerané úpravy a podporné služby](https://euba.sk/student/studenti-so-specifickymi-potrebami/primerane-upravy-a-podporne-sluzby)[Interná smernica č. 5/2020](https://euba.sk/www_write/files/SK/docs/vnutorne-predpisy/2020/is_5_2020__po_kr_final_specificke_potreby.pdf) |
| **Postupy podávania podnetov a odvolaní zo strany študenta**  | Študenti majú možnosť podávať podnety najmä: * vo forme anonymnej študentskej ankety, v rámci ktorej študenti hodnotia vzdelávací proces ako aj jednotlivé predmety. Študenti dostávajú spätnú väzbu o prijatých opatreniach na odstránenie prípadných zistených nedostatkov,
* vo forme stretnutí vedenia fakulty so zástupcami študentov,
* v podobe písomných podnetov adresovaných jednotlivým prodekanom,
* okrem toho majú možnosť postupovať v zmysle internej smernice č. 12/2010 o vybavovaní sťažností.

[Interná smernica č. 2/2011 Monitorovanie a hodnotenie kvality](https://euba.sk/www_write/files/SK/docs/interne-smernice/2011/interna_smernica_2.pdf)[Interná smernica 12/2010 o vybavovaní sťažností](https://euba.sk/www_write/files/SK/docs/interne-smernice/2010/interna-smernica-12.pdf)  |
|  |
| **5. Informačné listy predmetov študijného programu[[9]](#footnote-9)** |
| **Informačné listy predmetov študijného programu** | Zoznam predmetov a IL predmetov sú prílohou žiadosti o akreditáciu študijného programu. |
|  |
| **6. Aktuálny harmonogram akademického roka a aktuálny rozvrh** |
| **Aktuálny harmonogram akademického roka** | X |
| **Aktuálny rozvrh** | X |
|  |
| **7. Personálne zabezpečenie študijného programu** |
| **Osoba zodpovedná za uskutočňovanie, rozvoj a kvalitu študijného programu[[10]](#footnote-10)** | Dr. h. c. prof. Rudolf Sivák Ing., PhD.profesor, prorektor pre rozvoj univerzityKatedra financiírudolf.sivak@euba.sk, +421267295361 |
| **Zoznam osôb zabezpečujúcich profilové predmety študijného programu** |  |
| **Profilový predmet 1** | Podnikateľské financieDr. h. c. prof. Rudolf Sivák Ing., PhD. profesor, prorektor pre rozvoj univerzityKatedra financiírudolf.sivak@euba.sk, +421267295361<https://www.portalvs.sk/regzam/detail/220> |
| **Profilový predmet 2** | Analýza a prognóza vo financiáchprof. Ing. Pavol Ochotnický, CSc. profesor, vedúci katedry Katedra financiípavol.ochotnicky@euba.sk,  +421267291321 <https://www.portalvs.sk/regzam/detail/192> |
| **Profilový predmet 3** | Behaviorálne verejné financiedoc. Ing. Jana Péliová, PhD.docent, prorektorka pre manažovanie akademických projektov Katedra financiíjana.peliova@euba.sk,  +421267295376 [, +42126729 1395](file:///C%3A%5CUsers%5CCENHF%5CDownloads%5C%2C%20%2B42126729%201395) <https://www.portalvs.sk/regzam/detail/200> |
| **Profilový predmet 4** | Riziko a neistota vo financiáchdoc. Ing. Ľubomíra Gertler, PhD.docentKatedra financiílubomira.gertler@euba.sk, +421267291352<https://www.portalvs.sk/regzam/detail/138> |
| **Profilový predmet 5** | Experimentálna ekonómiaIng. Mgr. Maroš Servátka, PhD.docentKatedra financiímaros.servatka@euba.sk,<https://www.portalvs.sk/regzam/detail/216> |
| **Vedecko-pedagogické charakteristiky osôb zabezpečujúcich profilové predmety[[11]](#footnote-11)** |  |
| Dr. h. c. prof. Rudolf Sivák Ing., PhD. | VUPCH je prílohou žiadosti o akreditáciu študijného programu |
| prof. Ing. Pavol Ochotnický, CSc.  | VUPCH je prílohou žiadosti o akreditáciu študijného programu |
| doc. Ing. Jana Péliová, PhD. | VUPCH je prílohou žiadosti o akreditáciu študijného programu |
| doc. Ing. Ľubomíra Gertler, PhD. | VUPCH je prílohou žiadosti o akreditáciu študijného programu |
| Ing. Mgr. Maroš Servátka, PhD. | VUPCH je prílohou žiadosti o akreditáciu študijného programu |
| **Zoznam učiteľov študijného programu[[12]](#footnote-12)** | Zoznam učiteľov je prílohou žiadosti o akreditáciu študijného programu. |
| **Zoznam školiteľov záverečných prác[[13]](#footnote-13)** | Zoznam školiteľov záverečných prác je prílohou žiadosti o akreditáciu študijného programu. |
| **Vedecko-pedagogické charakteristiky školiteľov záverečných prác[[14]](#footnote-14)** | VUPCH je prílohou žiadosti o akreditáciu študijného programu |
| **Zástupcovia študentov zastupujúci záujmy študentov študijného programu** |  |
| Bc.Tomáš Mazán, 2. ročník, denná forma | tomas.mazan@euba.sk |
| **Študijný poradca študijného programu** |  |
| Jana Kušnírová, Ing. PhD., prodekanka pre vzdelávanie | jana.kusnirova@euba.sk  |
| **Iný podporný personál študijného programu** |  |
| **Študijný referent** | Monika Paráková, Ing. - monika.parakova@euba.sk  |
| **Študijný referent** | Daša Laurenčinková - dasa.laurencikova@euba.sk  |
| **Ubytovací referent** | riaditelia študentských domovov |
| **Referent pre sociálne veci** | Ivana Koutná, Mgr. - ivana.koutna@euba.sk  |
| **Kariérny poradca (ak je zriadený)** | Prodekan pre vzdelávanie a študijný poradca na úrovni študijného programu |
| **Iný administratívny personál (ak je zriadený)** | Referentka zahraničných vzťahov: Jana Šipošová, Mgr. – jana.siposova@euba.sk  |
|  |
| **8. Priestorové, materiálne a technické zabezpečenie študijného programu a podpora** |
| **Zoznam a charakteristika učební študijného programu a ich technického vybavenia** | Na realizáciu vzdelávacieho procesu sú k dispozícii tieto prednáškové miestnosti:

|  |  |
| --- | --- |
| 2 posluchárne  | kapacita 319 miest (B107, B108) |
| 4 posluchárne  | kapacita 120 miest (D111, D112, D113, D114) |
| 3 posluchárne  | kapacita 84 miest (D115, D116, D117) |
| 1 poslucháreň  | kapacita 50 miest (D110) |
| 32 posluchární | kapacita 25 miest (B101, B102, B103, B104, B105, B106, B201, B202, B203, B204, B205, B206, B207, B208, B209, B210, B211, B212, D101, D102, D103, D104, D105, D106, D107, D108, D109, D202, D203, D204, D205, D206) |
| 1 poslucháreň | kapacita 20 miest (5B01) viac na: <https://bee4rlab.euba.sk/> |
| 1 poslucháreň | kapacita 15 miest (dekanát NHF) |

Vybavenie prednáškových miestností umožňuje využívať modernú didaktickú techniku, ako dataprojektory, pripojenie na internet a pod. V spoločenskej miestnosti je zabudované videokonferenčné zariadenie. Okrem toho sa vzdelávací proces na fakulte uskutočňuje aj v 4 počítačových učebniach. V každej z nich je 16 ks študentských a jeden učiteľský počítač s tlačiarňou a dataprojektorom.

|  |  |
| --- | --- |
| 1 počítačová učebňa | Kapacita 24 miest (2B01) pre individuálnu prácu študentov |
| 1 počítačová učebňa | Kapacita 24 miest (3B01) pre individuálnu prácu študentov |
| 1 počítačová učebňa | Kapacita 20 miest (4B01) pre individuálnu prácu študentov |
| 1 počítačová učebňa | Kapacita 24 miest (5B01) pre individuálnu prácu študentov |
| 1 počítačová učebňa | špecializovaného pracoviska Slovenského centra cvičných firiem s kapacitou 15 miest (4C14) pre individuálnu prácu študentov. |

Všetky počítače sú pripojené cez vysokorýchlostnú optickú sieť na Internet a Intranet, rýchlosť 1Gb/s.V priestoroch Slovenskej ekonomickej knižnice EU v Bratislave (SEK) je k dispozícii priestor Tímovka pre skupinové a/alebo individuálne štúdium: <https://sek.euba.sk/sluzby/timovka> |
| **Charakteristika informačného zabezpečenia študijného programu** |  |
| **Prístup k študijnej literatúre, informačným databázam a ďalším informačným zdrojom** | Slovenská ekonomická knižnica EU v Bratislave (SEK) je celouniverzitná akademická knižnica, ktorá poskytuje základné a nadstavbové knižnično-informačné služby, získava a sprístupňuje informačné zdroje v súlade s obsahovou profiláciou EU v Bratislave, tvorí a spravuje databázu článkov. Študenti majú prístup k študijnej literatúre buď prezenčne v priestoroch SEK (v časopiseckej študovni sú k dispozícii vedecké a odborné slovenské a zahraničné časopisy a noviny, kým vo všeobecnej študovni nájdu študenti knihy, učebnice, skriptá, štatistické ročenky, zbierky zákonov, publikácie Európskej únie) alebo v prostredníctvom elektronických informačných zdrojov. V rozsahu IP adries univerzity a vybraných internátov je možné prehľadávanie všetkých zdrojov prostredníctvom služby [EBSCO Discovery Service](http://eds.euba.sk/)  (licencované databázy, voľne dostupné svetové databázy a online katalóg knižnice).Podrobný prehľad o databázach je uvedený tu: [Elektronické zdroje](https://sek.euba.sk/elektronicke-zdroje/databazy-a-e-zdroje/licencovane-e-zdroje)<https://sek.euba.sk/veda-a-vyskum/karentovane-casopisy-v-sek> |
| **Prístup k informačným technológiám** | V priestoroch EU v Bratislave je zabezpečené wifi pripojenie. V štyroch počítačových učebniach sú k dispozícii počítače pre študentov. Prístup k informačným technológiám je zabezpečený aj v študovni SEK (počítače, skener) a študenti môžu využívať aj priestory a služby študentského parlamentu (vypožičiavanie dataprojektora). V jednotlivých počítačových učebniach sú podľa požiadaviek jednotlivých fakúlt nainštalované licencie ako: Stata, SPSS, R, STATGRAPHIC Plus, SAS, EVIEWS. |
| **Charakteristika a rozsah dištančného vzdelávania v študijnom programe s priradením k predmetom** | Vo vybraných prípadoch sa výučba uskutoční dištančne v prostredí MS Teams, z dôvodu zvýšenia kvality a obohatenia výučby, a to predovšetkým pri zabezpečení prednášok z praxe a prednášok zahraničných lektorov. Ako aj v prípade poskytnutia šance pre študentov ktorí sú v zahraničí, aby sa vedeli zúčastniť vybraných prednášok, resp. seminárov. |
| **Prístupy, manuály e-learningových portálov** | [E-learning](https://euba.sk/student/e-learning)[Návody](https://helpdesk.euba.sk/kb/faq.php?id=3) |
| **Postupy pri prechode z prezenčného na dištančné vzdelávanie** | Dištančné vzdelávanie sa uskutoční online formou prostredníctvom platforiem pre online vyučovanie. Prioritnou platformou je MS Teams a tiež platforma Moodle, ku ktorým majú zabezpečený prístup študenti aj učitelia. Na uľahčenie prechodu na online vyučovanie sú vytvorené podrobné návody na prácu v MS Teams a učitelia NHF EU v Bratislave majú možnosť zúčastniť sa školenia organizovaného Centrom informačných technológií EU v Bratislave: [E-learning](https://euba.sk/student/e-learning)  |
| **Partneri pri zabezpečovaní vzdelávacích činností študijného programu a charakteristika ich participácie** | *Prednášky na aktuálne témy zabezpečujú :*Rada pre rozpočtovú zodpovednosťMinisterstvo financií Inštitút finančnej politiky Slovenská obchodná a priemyselná komoraEurópska komisia Národná banka SRARDALINESSZdruženie miest a obcí SlovenskaKomora daňových poradcov SRKPMGPwC DellFinančné riaditeĺstvo |
| **Charakteristika možností sociálneho, športového, kultúrneho, duchovného a spoločenského vyžitia** | Fakulta okrem poskytovania vysokoškolského vzdelania ponúka študentom množstvo mimoškolských aktivít v mnohých oblastiach. Z pohľadu zvyšovania kvalifikácie a zručností študentov je kladený dôraz na podporu talentovaných a aktívnych študentov, predovšetkým prostredníctvom organizácie rôznych odborných podujatí a workshopov ako napríklad: vysokoškolský klub Data Science Comunity, Klub investorov, workshop Národnej banky Slovenska a iné. Na podporu zdravého životného štýlu a podporu športovania pravidelne organizujeme spoločnú turistiku, beh študentov a študenti majú taktiež k dispozícii aj početné univerzitné športové zariadenia. Na univerzite pôsobí aj folklórny súbor Ekonóm, kde sa môžu študenti realizovať. Fakulta si taktiež uvedomuje svoju spoločenskú zodpovednosť vo vzťahu výchovy mladých ľudí k zodpovednosti k životnému prostrediu a aplikovaniu ekologických riešení. V tejto oblasti sa zrušilo odovzdávanie seminárnych prác v papierovej podobe, v podpore separovania odpadu sa tiež podporujú rôzne ekologické iniciatívy cielené na uvedomelé správanie vo vzťahu k životnému prostrediu. Na organizácii rôznych mimoškolských a spoločenských podujatí sa podieľa aj Študentský parlament NHF. Medzi takéto podujatia môžeme tiež zaradiť organizovanie beánií, lámavíc a ďalších aktivít určených na kultúrne a spoločenské vyžitie. |
| **Možnosti a podmienky účasti študentov študijného programu na mobilitách a stážach, pokyny na prihlasovanie, pravidlá uznávania tohto vzdelávania** | NHF EU v Bratislave zverejňuje na svojom webovom sídle aktuálne informácie o nových výzvach. Prihlasovanie na mobilitu ERASMUS+ prebieha online cez portál [Study Abroad](https://studyabroad.sk/). Presná postupnosť krokov je uvedená tu: [Erasmus+ prihláška](https://nhf.euba.sk/medzinarodne-vztahy/idem-na-erasmus-studijny-pobyt#prihlaska)Po nahratí potrebných údajov a dokumentov a odoslaní prihlášky sa zrealizuje ústny pohovor s uchádzačmi. Celkový výsledok ovplyvňujú študijné výsledky študenta, jeho písomný a ústny prejav a tiež motivácia absolvovať mobilitu. Pri uznávaní štúdia sa postupuje v zmysle čl. 10 Študijného poriadku EU v Bratislave a Zásad uznávania štúdia študentov NHF EU v Bratislave v zahraničí.[Kritériá na Erasmus+ mobility](https://nhf.euba.sk/www_write/files/medzinarodne-vztahy/Kriteria_erasmus.pdf) [Zásady uznávania štúdia v zahraničí](file:///C%3A%5CUsers%5CCENHF%5CDownloads%5CZ%C3%A1sady%20uzn%C3%A1vania%20%C5%A1t%C3%BAdia%20v%20zahrani%C4%8D%C3%AD) [Možnosti štúdia v zahraničí](https://nhf.euba.sk/medzinarodne-vztahy/dalsie-moznosti-studia-v-zahranici)[Študijný poriadok EU v Bratislave](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf)  |
|  |
| **9. Požadované schopnosti a predpoklady uchádzača o štúdium študijného programu** |
| **Požadované schopnosti a predpoklady potrebné na prijatie na štúdium** | Uchádzači o štúdium si podávajú prihlášky elektronicky výhradne prostredníctvom Akademického informačného systému EU v Bratislave. Základnou podmienkou prijatia na štúdium je ukončené prvostupňové štúdium. Kvalitatívny výber uchádzačov o štúdium v študijných programoch v slovenskom jazyku sa uskutoční na základe študijných výsledkov na bakalárskom stupni štúdia, pričom kritériom pre prijatie je vážený aritmetický priemer za celé obdobie bakalárskeho štúdia okrem posledného (letného) semestra štúdia.Uchádzač o štúdium v anglickom jazyku musí úspešne vykonať prijímaciu skúšku zo všeobecných študijných predpokladov v anglickom jazyku formou testu. Súčasne sa komplexne posudzujú materiály, ktoré uchádzač predloží spolu s prihláškou na štúdium (napr. 2 odporúčania od odborníkov, ktorí dobre poznajú osobnostný a odborný profil uchádzača, alebo odborníkov z praxe) a motivačný list v anglickom jazyku. Prijímacia komisia na základe posúdenia doložených dokladov zostaví kvalitatívne poradie uchádzačov. Tieto podmienky vyplývajú z aktuálnych zásad prijímacieho konania na 2. stupni štúdia.[Zásady PK na NHF EU v Bratislave](https://nhf.euba.sk/www_write/files/fakulta/d%C3%B4le%C5%BEit%C3%A9_dokumenty/zasady_nhf_2021_2022.pdf) |
| **Postupy prijímania na štúdium** | Uchádzači o štúdium si podávajú prihlášku elektronicky výhradne prostredníctvom Akademického informačného systému EU v Bratislave. O prijímaní na štúdium rozhoduje prijímacia komisia fakulty v súlade s podmienkami uvedenými v platných zásadách prijímacieho konania na 2. stupeň štúdia. |
| **Výsledky prijímacieho konania za predchádzajúce obdobie** | X |
|  |
| **10. Spätná väzba na kvalitu poskytovaného vzdelávania** |
| **Postupy monitorovania a hodnotenia názorov študentov na kvalitu študijného programu** | Študenti majú možnosť v každom semestri prostredníctvom anonymného dotazníka sa vyjadriť o kvalite výučby. Hodnotia jednak vyučované predmety a na druhej strane učiteľov jednotlivých predmetov. Tieto informácie predstavujú pre programovú radu študijného programu významný zdroj – spätnú väzbu zo strany študentov na kvalitu a význam predmetov zaradených do študijného plánu študijného programu. Podrobnosti monitorovania a hodnotenia názorov študentov na kvalitu študijného programu: [Interná smernica č. 2/2011 Monitorovanie a hodnotenie kvality](https://euba.sk/www_write/files/SK/docs/interne-smernice/2011/interna_smernica_2.pdf) |
| **Výsledky spätnej väzby študentov a súvisiace opatrenia na zvyšovanie kvality študijného programu** | X |
| **Výsledky spätnej väzby absolventov a súvisiace opatrenia na zvyšovanie kvality študijného programu** | X |
|  |
| **11. Odkazy na ďalšie relevantné vnútorné predpisy a informácie týkajúce sa štúdia alebo študijného programu** |
| **Študijný poriadok** | <https://euba.sk/www_write/files/SK/docs/vnutorne-predpisy/2017/2017_studijny_poriadok.pdf>  |
| **Štipendijný poriadok** | <https://euba.sk/student/legislativa/stipendia>  |
| **Disciplinárny poriadok a rokovací poriadok disciplinárnej komisie** | <https://euba.sk/www_write/files/SK/docs/vnutorne-predpisy/2016/2016_disciplinarny_poriadok.pdf> <https://euba.sk/www_write/files/SK/docs/vnutorne-predpisy/2016/2016_rokovaci_poriadok_disciplinarnej_komisie.pdf>  |
| **Sprievodca štúdiom** | <https://euba.sk/student/navody-a-sprievodcovia-studiom>  |
| **Doktorandské štúdium - legislatíva** | <https://euba.sk/veda-vyskum/doktorandske-studium/legislativa-a-predpisy>  |
| **Prístupné akademické prostredie pre študentov so špecifickými potrebami** | <https://euba.sk/www_write/files/SK/docs/vnutorne-predpisy/2020/is_5_2020__po_kr_final_specificke_potreby.pdf> |
| **Školné a poplatky spojené so štúdiom** | <https://euba.sk/student/legislativa/poplatky-spojene-so-studiom>  |
| **Študentské pôžičky** | <https://euba.sk/student/studentska-pozicka>  |
| **Pracovné ponuky a brigády** | <https://kariera.euba.sk/>  |
| **Stravovanie** | <https://euba.sk/sluzby/stravovanie>  |
| **Ubytovanie** | <https://euba.sk/student/informacie-pre-studentov/ubytovanie>  |
| **Športové aktivity** | <https://euba.sk/student/informacie-pre-studentov/sport>  |
| **Protidrogové a poradenské služby** | <https://euba.sk/student/informacie-pre-studentov/centrum-protidrogovych-a-poradenskych-sluzieb>  |
| **Študentské organizácie** | <https://euba.sk/student>  |
| **Preukaz študenta** | <https://euba.sk/student/preukaz-studenta-isic>  |
| **Informácie pre uchádzačov o štúdium** | <https://euba.sk/uchadzac>  |
| **Alumni Klub**  | <https://alumni.euba.sk/>  |
| **Etický manažment a etický kódex** | <https://euba.sk/univerzita/eticky-manazment#ocenenia>  |
| **Politika kvality** | <https://euba.sk/univerzita/organizacna-struktura-a-pracoviska/utvary-riadene-prorektorom-pre-manazovanie-akademickych-projektov/centrum-na-zabezpecenie-a-podporu-kvality>  |
| **Udržateľný rozvoj** | <https://euba.sk/univerzita/plan-udrzatelneho-rozvoja>  |
| **Študentská vedecká a odborná činnosť** | <https://euba.sk/veda-vyskum/aktualne-informacie/svoc>  |
| **Ďalšie podľa jednotlivých fakúlt** | Odkazy na ďalšie relevantné predpisy a informácie sú uvedené vo Vnútornej hodnotiacej správe.  |

1. Vysoká škola spracuje opis študijného programu ako prílohu k žiadosti o udelenie akreditácie študijného programu.

Pri podaní žiadosti podľa § 30 ods. 1 zákona č. 269/2018 Z. z. vysoká škola v opise uvedie len údaje dostupné v čase podania žiadosti.

Vysoká škola po udelení akreditácie (alebo internom schválení študijného programu orgánom schvaľovania študijných programov vysokej školy s právami vytvárať programy v odbore a s stupni) trvale sprístupní opis zainteresovaným stranám študijného programu.

Vysoká škola slobodne zvolí formu spracovania, vizualizácie a zverejnenia opisu, vhodnú pre študentov, učiteľov aj spracovateľov.

Vysoká škola sa v jednotlivých častiach opisu môže odkázať na iný interný dokument, ktorý dostatočne popisuje príslušnú oblasť a je verejne prístupný.

Vysoká škola sa v jednotlivých častiach opisu môže odkázať na miesto v informačnom systéme, ktoré obsahuje príslušnú aktuálnu informáciu.

Vysoká škola zabezpečí aktuálnosť opisu (ak má zmena opisu charakter úpravy študijného programu a zmenu vykonáva podľa § 30 ods. 9 zákona č. 269/2018 Z. z. zmenu uskutoční a zverejní až po schválení agentúrou). [↑](#footnote-ref-1)
2. Kód 768 sa používa v prípade študijných programov s udeľovaným titulom „magister“ a možnosťou vykonať rigoróznu skúšku [↑](#footnote-ref-2)
3. Rozumejú sa jazyky, v ktorých sú dosahované všetky výstupy vzdelávania, uskutočňované všetky súvisiace predmety študijného programu aj štátna skúška. Vysoká škola samostatne uvedie informácie o možnosti štúdia parciálnych častí/predmetov v iných jazykoch v časti 4 opisu. [↑](#footnote-ref-3)
4. Ciele vzdelávania sú v študijnom programe dosahované prostredníctvom merateľných vzdelávacích výstupov v jednotlivých častiach (moduloch, predmetoch) študijného programu. Zodpovedajú príslušnej úrovni Kvalifikačného rámca v Európskom priestore vysokoškolského vzdelávania. [↑](#footnote-ref-4)
5. Ak ide o regulované povolania v súlade s požiadavkami pre získanie odbornej spôsobilosti podľa osobitného predpisu [↑](#footnote-ref-5)
6. Vybrané charakteristiky obsahu študijného programu môžu byť uvedené priamo v Informačných listoch predmetov alebo doplnené informáciami Informačných listov predmetov. [↑](#footnote-ref-6)
7. V súlade s vyhláškou č. 614/2002 Z. z. o kreditovom systéme štúdia a zákonom č. 131/2002 Z. z. o vysokých školách a o zmene a doplnení niektorých zákonov [↑](#footnote-ref-7)
8. V študijnom pláne spravidla uvedie:

	* jednotlivé časti študijného programu (moduly, predmety a iné relevantné školské a mimoškolské činnosti za predpokladu, že prispievajú k dosahovaniu želaných výstupov vzdelávania a prinášajú kredity) v štruktúre povinné, povinne voliteľné a výberové predmety,
	* v študijnom programe vyznačí profilové predmetypríslušnej cesty v štúdiu (špecializácie),
	* pre každú vzdelávaciu časť/ predmet definuje výstupy vzdelávania a súvisiace kritériá a pravidlá ich hodnotenia tak, aby boli naplnené všetky vzdelávacie ciele študijného programu (môžu byť uvedené len v Informačných listoch predmetov v časti Výsledky vzdelávania a v časti Podmienky absolvovania predmetu),
	* prerekvizity, korekvizity a odporúčania pri tvorbe študijného plánu,
	* pre každú vzdelávaciu časť študijného plánu/predmet stanoví používané vzdelávacie činnosti (prednáška, seminár, cvičenie, záverečná práca, projektová práca, laboratórne práce, stáž, exkurzia, terénne praktikum, odborná prax, štátna skúška a ďalšie, prípadne ich kombinácie) vhodné na dosahovanie výstupov vzdelávania,
	* metódy, akými sa vzdelávacia činnosť uskutočňuje – prezenčná, dištančná, kombinovaná (v súlade s Informačnými listami predmetov),
	* osnovu/ sylaby predmetu (učitelia zabezpečujúci predmet počas posudzovania umožnia prístup pracovnej skupiny k študijným materiálom predmetu a obsahu jednotlivých vzdelávacích činností),
	* pracovné zaťaženie študenta („rozsah“ pre jednotlivé predmety a vzdelávacie činnosti samostatne) (odporúča sa uvádzať záťaž súvisiacu s kontaktnou aj nekontaktnou výučbou v súlade s ECTS Users' Guide 2015),
	* kredity pridelené každej časti na základe dosahovaných výstupov vzdelávania a súvisiaceho pracovného zaťaženia,
	* osobu zabezpečujúcu predmet (alebo partnerskú organizáciu a osobu) s uvedením kontaktu (napr. pri zabezpečovaní odbornej praxe, alebo inej vzdelávacej činnosti uskutočňovanej mimo univerzity).,
	* učiteľov predmetu (alebo podieľajúce sa partnerské organizácie a osoby) (môžu byť uvedené aj v IL predmetov),
	* miesto uskutočňovania predmetu (ak sa študijný programu uskutočňuje na viacerých pracoviskách). [↑](#footnote-ref-8)
9. V štruktúre podľa vyhlášky č. 614/2002 Z. z. [↑](#footnote-ref-9)
10. Osoba zodpovedná za študijný program je zároveň osoba zabezpečujúca jeden profilový predmet [↑](#footnote-ref-10)
11. Vedecko-pedagogická charakteristika je spracovaná podľa požiadaviek SAAVŠ [↑](#footnote-ref-11)
12. Zoznam obsahuje meno učiteľa (v tvare meno a priezvisko, tituly pred menom, tituly za menom), katedra, mailová adresa, predmet, odkaz na Centrálny register zamestnancov vysokých škôl [↑](#footnote-ref-12)
13. Zoznam obsahuje meno učiteľa (v tvare meno a priezvisko, tituly pred menom, tituly za menom), katedra, mailová adresa, aktuálne témy záverečných prác podľa stupňov štúdia za obdobie posledných dvoch akademických rokov vrátane aktuálneho akademického roka [↑](#footnote-ref-13)
14. Vedecko-pedagogická charakteristika je spracovaná podľa požiadaviek SAAVŠ [↑](#footnote-ref-14)